CELEX: 32022R0931
Language: sl
Date: 2022-03-23 00:00:00
Title: Delegirana uredba Komisije (EU) 2022/931 z dne 23. marca 2022 o dopolnitvi Uredbe (EU) 2017/625 Evropskega parlamenta in Sveta z določitvijo pravil za izvajanje uradnega nadzora v zvezi z onesnaževali v živilih (Besedilo velja za EGP)

17.6.2022   
               
               
                  SL
               
               
                  Uradni list Evropske unije
               
               
                  L 162/7
               
            
         DELEGIRANA UREDBA KOMISIJE (EU) 2022/931
         z dne 23. marca 2022
         o dopolnitvi Uredbe (EU) 2017/625 Evropskega parlamenta in Sveta z določitvijo pravil za izvajanje uradnega nadzora v zvezi z onesnaževali v živilih
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 19(2), točka (a), Uredbe,
         ob upoštevanju naslednjega:
         
                     (1)
                  
                  
                     Uredba (EU) 2017/625 določa pravila za izvajanje uradnega nadzora in drugih uradnih dejavnosti s strani pristojnih organov držav članic za preverjanje skladnosti z zakonodajo Unije o živilih in varnosti hrane. V skladu s členom 109 navedene uredbe morajo države članice zagotoviti, da pristojni organi uradni nadzor izvajajo na podlagi večletnega nacionalnega načrta nadzora. Uredba (EU) 2017/625 poleg tega določa splošno vsebino večletnega nacionalnega načrta nadzora, od držav članic zahteva, da v svoje večletne nacionalne načrte nadzora vključijo uradni nadzor nad onesnaževali v živilih, ter v zvezi s tem Komisijo pooblašča, da določi posebne zahteve za izvajanje uradnega nadzora, po potrebi vključno z obsegom vzorcev ter fazo proizvodnje, predelave in distribucije, v kateri morajo biti vzorci odvzeti.
                  
               
                     (2)
                  
                  
                     Z Uredbo (EU) 2017/625 je bila razveljavljena Direktiva Sveta 96/23/ES (2), v kateri so bili določeni ukrepi za spremljanje nekaterih snovi, vključno z onesnaževali, v živih živalih in proizvodih živalskega izvora ter posebne zahteve za načrte spremljanja držav članic za odkrivanje ostankov ali snovi, ki spadajo na njeno področje uporabe. Vendar Uredba (EU) 2017/625 ne vključuje vseh ukrepov iz navedene direktive ali aktov, ki jih je Komisija sprejela na njeni podlagi. Cilj te uredbe skupaj z Izvedbeno uredbo Komisije (EU) 2022/932 (3) je zato zagotoviti kontinuiteto pravil iz Direktive 96/23/ES glede vsebine večletnega nacionalnega načrta nadzora in njegove priprave, kot tudi obsega vzorcev ter faze proizvodnje, predelave in distribucije, v kateri morajo biti vzorci odvzeti, v zvezi z onesnaževali v živilih v okviru Uredbe (EU) 2017/625.
                  
               
                     (3)
                  
                  
                     Vendar je v skladu s členom 19 Uredbe (EU) 2017/625, ki celovito obravnava onesnaževala v živilih, primerno, da se ta uredba uporablja tudi za uradni nadzor, potreben za odkrivanje prisotnosti vseh onesnaževal, ki spadajo na področje uporabe Uredbe Sveta (EGS) št. 315/93 (4). Zato bi se morala ta uredba uporabljati za uradni nadzor, potreben za odkrivanje prisotnosti onesnaževal, za katera zakonodaja Unije določa mejne vrednosti ali druge predpisane ravni, nad katerimi je potrebno ali se sproži ukrepanje pristojnih organov, v živilih.
                  
               
                     (4)
                  
                  
                     Kar zadeva prisotnost živega srebra v živilih, se lahko šteje, da do nje pride zaradi onesnaženosti okolja, saj so pesticidi, ki vsebujejo živo srebro, v Uniji prepovedani že več kot trideset let. Zato bi bilo treba tudi uradni nadzor v zvezi z mejnimi vrednostmi živosrebrovih spojin iz Uredbe Evropskega parlamenta in Sveta (ES) št. 396/2005 (5), Direktive Komisije 2006/125/ES (6), Delegirane uredbe Komisije (EU) 2016/127 (7) in Delegirane uredbe Komisije (EU) 2016/128 (8) vključiti v to uredbo in ne v posebna pravila o nadzoru nad ostanki pesticidov.
                  
               
                     (5)
                  
                  
                     Za učinkovit uradni nadzor v vseh državah članicah je primerno določiti pravila o kombinacijah onesnaževal ali skupin onesnaževal in skupin proizvodov, ki jih države članice vzorčijo, ter strategijo vzorčenja, vključno z merili za opredelitev vsebine njihovih načrtov in izvajanja s tem povezanega uradnega nadzora.
                  
               
                     (6)
                  
                  
                     Zato je člen 19(1) Uredbe (EU) 2017/625 primerno dopolniti, tako da se določijo pravila za izvajanje uradnega nadzora v zvezi z onesnaževali v živilih.
                  
               
                     (7)
                  
                  
                     Člen 150(1) Uredbe (EU) 2017/625 določa prehodno obdobje do 14. decembra 2022, v katerem morajo države članice uradni nadzor izvajati v skladu z Direktivo 96/23/ES. Člen 19(1) Uredbe (EU) 2017/625 določa, da uradni nadzor za preverjanje skladnosti s pravili o živilih in varnosti hrane ter krmi in varnosti krme vključuje uradni nadzor nad zadevnimi snovmi, vključno s snovmi za uporabo v materialih, namenjenih za stik z živili, onesnaževali ter neodobrenimi, prepovedanimi in neželenimi snovmi, katerih uporaba ali prisotnost na kmetijskih rastlinah ali živalih ali uporaba za proizvodnjo ali predelavo živil ali krme bi lahko povzročila, da bi bili ostanki navedenih snovi prisotni v živilih ali krmi. Ker pa se bodo zadnji načrti spremljanja, ki so jih države članice sprejele v skladu z Direktivo 96/23/ES, uporabljali za leto 2022, torej tudi po 14. decembru 2022, je primerno, da se ta uredba uporablja od 1. januarja 2023 –
                  
               SPREJELA NASLEDNJO UREDBO:
         
            Člen 1
            V tej uredbi se uporablja opredelitev pojma „onesnaževalo“ iz člena 1(1), drugi pododstavek, Uredbe Sveta (EGS) št. 315/93.
         
         
            Člen 2
            Države članice nadzorujejo prisotnost onesnaževal v živilih v skladu s Prilogo I.
            Države članice sprejmejo strategijo vzorčenja v skladu z merili iz Priloge II.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
            Uporablja se od 1. januarja 2023.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. marca 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 95, 7.4.2017, str. 1.
         
            (2)  Direktiva Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS in 91/664/EGS (UL L 125, 23.5.1996, str. 10).
         
            (3)  Izvedbena uredba Komisije (EU) 2022/932 z dne 9. Junija 2022 o enotnih praktičnih ureditvah za izvajanje uradnega nadzora v zvezi z onesnaževali v živilih ter posebni dodatni vsebini večletnih nacionalnih načrtov nadzora in posebnih dodatnih ureditvah za njihovo pripravo (glej stran 13 tega Uradnega lista).
         
            (4)  Uredba Sveta (EGS) št. 315/93 z dne 8. februarja 1993 o določitvi postopkov Skupnosti za kontaminate v hrani (UL L 37, 13.2.1993, str. 1).
         
            (5)  Uredba Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (UL L 70, 16.3.2005, str. 1).
         
            (6)  Direktiva Komisije 2006/125/ES z dne 5. decembra 2006 o žitnih kašicah ter hrani za dojenčke in majhne otroke (UL L 339, 6.12.2006, str. 16).
         
            (7)  Delegirana uredba Komisije (EU) 2016/127 z dne 25. septembra 2015 o dopolnitvi Uredbe (EU) št. 609/2013 Evropskega parlamenta in Sveta glede posebnih zahtev za sestavo in informacije pri začetnih formulah za dojenčke in nadaljevalnih formulah ter glede zahtev za informacije o hranjenju dojenčkov in majhnih otrok (UL L 25, 2.2.2016, str. 1).
         
            (8)  Delegirana uredba Komisije (EU) 2016/128 z dne 25. septembra 2015 o dopolnitvi Uredbe (EU) št. 609/2013 Evropskega parlamenta in Sveta glede posebnih zahtev za sestavo in informacije pri živilih za posebne zdravstvene namene (UL L 25, 2.2.2016, str. 30).
      
      
         
            PRILOGA I
            Pravila za izbiro posebne kombinacije onesnaževal ali skupin onesnaževal in skupin proizvodov
            
               (1)   
               Države članice nadzorujejo naslednje kombinacije onesnaževal ali skupin onesnaževal v naslednjih skupinah proizvodov:
               
                           Skupine proizvodov
                        
                        
                           Halogenirana obstojna organska onesnaževala
                        
                        
                           Kovine
                        
                        
                           Mikotoksini
                        
                        
                           Druga onesnaževala
                        
                     
                           Nepredelano goveje, ovčje in kozje meso (vključno z užitno drobovino)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Nepredelano prašičje meso (vključno z užitno drobovino)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Nepredelano meso enoprstih kopitarjev (vključno z užitno drobovino)
                        
                        
                            
                        
                        
                           x
                        
                        
                            
                        
                        
                           x
                        
                     
                           Nepredelano perutninsko meso (vključno z užitno drobovino)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Nepredelano meso drugih gojenih kopenskih živali (*) (vključno z užitno drobovino)
                        
                        
                            
                        
                        
                           x
                        
                        
                            
                        
                        
                            
                        
                     
                           Surovo kravje, ovčje in kozje mleko
                        
                        
                           x
                        
                        
                           x
                        
                        
                           x
                        
                        
                           x
                        
                     
                           Sveža kokošja jajca in druga jajca
                        
                        
                           x
                        
                        
                           x
                        
                        
                            
                        
                        
                           x
                        
                     
                           Med
                        
                        
                            
                        
                        
                           x
                        
                        
                            
                        
                        
                           x
                        
                     
                           Nepredelani ribiški proizvodi (**) (razen rakov)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Raki in školjke
                        
                        
                           x
                        
                        
                           x
                        
                        
                            
                        
                        
                           x
                        
                     
                           Živalske maščobe in olja ter maščobe in olja morskih živali
                        
                        
                           x
                        
                        
                           x
                        
                        
                            
                        
                        
                           x
                        
                     
                           Predelani proizvodi živalskega izvora (***)
                           
                        
                        
                           x
                        
                        
                           x
                        
                        
                            
                        
                        
                           x
                        
                     
            
               (2)   
               
                  Države članice upoštevajo vse kombinacije onesnaževal ali skupin onesnaževal in skupin proizvodov živil neživalskega izvora, za katere zakonodaja Unije določa mejne vrednosti ali druge predpisane ravni.
               
            
            
               (3)   
               Vsaka država članica pri izbiri posebnih kombinacij onesnaževal ali skupin onesnaževal in skupin proizvodov, nad katerimi se izvede nadzor, upošteva naslednja merila:
               
                           (a)
                        
                        
                           pogostost zaznane neskladnosti v vzorcih države članice, vzorcih drugih držav članic ali vzorcih tretjih držav, zlasti kadar se sporoči v okviru sistema hitrega obveščanja za živila in krmo ali sistema upravne pomoči in sodelovanja;
                        
                     
                           (b)
                        
                        
                           razpoložljivost ustreznih laboratorijskih metod in analitskih standardov;
                        
                     
                           (c)
                        
                        
                           morebitno tveganje za potrošnike ali nekatere skupine prebivalstva zaradi uživanja onesnaževal, prisotnih v živilih, ob upoštevanju ustreznih informacij, ki so na voljo pri Evropski agenciji za varnost hrane, ali če take informacije niso na voljo, drugih virov informacij, kot so znanstvene publikacije ali nacionalne ocene tveganja;
                        
                     
                           (d)
                        
                        
                           podatki o potrošnji (vzorci prehranske izpostavljenosti);
                        
                     
                           (e)
                        
                        
                           v zvezi z živili, ki spadajo na področje uporabe načrta nadzora za živila živalskega izvora, ki vstopajo v Unijo, kot je opisano v členu 5 Uredbe (EU) 2022/932, se, kadar je to mogoče, upoštevajo tudi naslednja merila:
                           
                                       (i)
                                    
                                    
                                       rezultati nadzora, ki ga Komisija izvaja v tretjih državah;
                                    
                                 
                                       (ii)
                                    
                                    
                                       kakršne koli informacije, zaradi katerih je mogoče dvomiti o zanesljivosti jamstev glede skladnosti uvoženih živil s pravili Unije;
                                    
                                 
                                       (iii)
                                    
                                    
                                       informacije o večji pozornosti.
                                    
                                 
                     
            
               (*)  Druge gojene kopenske živali, kot so opredeljene v vnosu 1017000 v Prilogi I, del A, k Uredbi (ES) št. 396/2005.
            
               (**)  Ribiški proizvodi, kot so opredeljeni v Uredbi (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (UL L 139, 30.4.2004, str. 55).
            
               (***)  Predelani proizvodi, kot so opredeljeni v Uredbi Evropskega parlamenta in Sveta (ES) št. 852/2004 z dne 29. aprila 2004 o higieni živil (UL L 139, 30.4.2004, str. 1).
         
      
      
         
            PRILOGA II
            Merila za strategijo vzorčenja
            
               (1)   
               Država članica pri izbiri vrste živila, nad katerim se izvede nadzor, za vsakega nosilca živilske dejavnosti, ki se nadzira, upošteva naslednja merila:
               
                           (a)
                        
                        
                           zgodovino neskladnosti;
                        
                     
                           (b)
                        
                        
                           pomanjkljivosti pri uporabi analize tveganj in kritičnih kontrolnih točk ter s tem povezanega samonadzora;
                        
                     
                           (c)
                        
                        
                           pomanjkljivosti pri vodenju evidence v zvezi z zahtevami iz Priloge I, del A, oddelek III, k Uredbi (ES) št. 852/2004;
                        
                     
                           (d)
                        
                        
                           reprezentativno vzorčenje ne glede na velikost nosilca živilske dejavnosti;
                        
                     
                           (e)
                        
                        
                           nove razmere (spremembe vzorcev potrošnje, naravne nesreče ali gospodarske težave, ki povzročijo spremembe v verigah trgovine z živili, itd.).
                        
                     
            
               (2)   
               Vsaka država članica pri izbiri klavnic, razsekovalnic, obratov za proizvodnjo mleka, obratov za proizvodnjo ribiških proizvodov in proizvodov iz akvakulture in njihovo dajanje na trg, obratov za med in jajca ter pakirnih centrov za jajca upošteva naslednja merila:
               
                           (a)
                        
                        
                           merila iz točke 3 Priloge I in točke 1 te priloge;
                        
                     
                           (b)
                        
                        
                           delež zadevnega obrata glede na celotni obseg proizvodnje klavnic, razsekovalnic, obratov za proizvodnjo mleka, obratov za proizvodnjo ribiških proizvodov in proizvodov iz akvakulture in njihovo dajanje na trg, obratov za med in jajca ter pakirnih centrov za jajca v državi članici;
                        
                     
                           (c)
                        
                        
                           ustrezno poreklo zaklanih živali, mleka, proizvodov iz akvakulture, medu in jajc.
                        
                     
            
               (3)   
               
                  Pri jemanju vzorcev si je treba prizadevati, da se prepreči večkratno vzorčenje pri enem nosilcu živilske dejavnosti, razen če je bil nosilec dejavnosti opredeljen na podlagi meril iz točke 1 ali če je bila v načrtu nadzora navedena ustrezna utemeljitev. Zagotovi se skladnost z načrtovano pogostostjo pregledov.
               
            
            
               (4)   
               
                  V zvezi z živili, ki spadajo na področje uporabe načrta nadzora za živila, ki se dajejo na trg Unije, kot je določeno v členu 4 Uredbe (EU) 2022/932, se vzorčenje izvede na živilih, danih na trg, in živilih, namenjenih za dajanje na trg (primarna faza, prosta reja, klavnice, med predelavo, skladiščenjem ali prodajo živil itd.).